Case ID: 1190076
Sentence 17: Birinci instansiya məhkəməsində cinayət işi üzrə bütün faktiki hallar tam, hərtərəfli və obyektiv aparılsaydı, müdafiə tərəfinin vəsatətləri təmin olunsaydı və işə baxılarkən məhkəmə sübutların cəmini işin bütün materialları ilə birlikdə obyektiv qiymətləndirsəydi Məhkum barəsində bəraət hökmü çıxarardı Belə ki, cinayət təqibi ilə bağlı olan bütün məsələlərin hərtərəfli, tam və obyektiv tədqiq edilməsi üçün qeyd olunan şəxslərin əlavə şahid qismində məhkəməyə dəvət olunaraq dindirilmələri, zərərçəkmiş Vüsal Mehtiyevin dəqiq məlum olan yerdə baş vermiş hadisə ilə bağlı ifadələrinin düzgünlüyünü müəyyən etmək və ya dəqiqləşdirmək məqsədi ilə onun ifadəsinin yerində yoxlanılması, hadisə yerinə, yəni səngərə baxış keçirilməsi, istintaq eksperimentinin aparılması zəruri idi və məhkəmə mənim müdafiəçi kimi bu barədə olan vəsatətimi təmin etməli idi. Lakin məhkəmə bu barədə olan vəsatətimi təmin etməmiş, müdafiə tərəfinin sübutları məhkəmədə tədqiq olunmamış, müdafiə tərəfinin özünü müdafiəsinə şərait yaradılmamışdır.